CELEX: E2007C0119
Language: el
Date: 2007-04-16 00:00:00
Title: Σύσταση της Εποπτεύουσας Αρχής της ΕΖΕΣ αριθ. 119/07/COL, της 16ης Απριλίου 2007 , για την παρακολούθηση των βασικών επιπέδων διοξινών, παρόμοιων με τις διοξίνες PCB και μη παρόμοιων με τις διοξίνες PCB στα τρόφιμα

16.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 275/65
            
         
      ΣΫΣΤΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 119/07/COL
   της 16ης Απριλίου 2007
   για την παρακολούθηση των βασικών επιπέδων διοξινών, παρόμοιων με τις διοξίνες PCB και μη παρόμοιων με τις διοξίνες PCB στα τρόφιμα
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (εφεξής «συμφωνία ΕΟΧ»), και ιδίως το άρθρο 109 και το πρωτόκολλο 1,
   τη συμφωνία μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   την πράξη που αναφέρεται στο σημείο 54μ του κεφαλαίου XII του παραρτήματος II της συμφωνίας ΕΟΧ,
   
      Κανονισμός (ΕΚ) αριθ. 466/2001 της Επιτροπής της 8ης Μαρτίου 2001 για τον καθορισμό μέγιστων τιμών ανοχής για ορισμένες προσμείξεις στα τρόφιμα
       (1),
   όπως τροποποιήθηκε και προσαρμόστηκε στη συμφωνία ΕΟΧ με το πρωτόκολλο 1,
   την πράξη που αναφέρεται στο σημείο 54νε του κεφαλαίου XII του παραρτήματος II της συμφωνίας ΕΟΧ,
   
      Οδηγία 2002/69/ΕΚ της Επιτροπής, της 26ης Ιουλίου 2002, για καθορισμό των μεθόδων δειγματοληψίας και των μεθόδων ανάλυσης για τον επίσημο έλεγχο των διοξινών και τον προσδιορισμό των παρόμοιων με τις διοξίνες PCB στα τρόφιμα
       (2),
   όπως τροποποιήθηκε και προσαρμόστηκε στη συμφωνία ΕΟΧ με το πρωτόκολλο 1,
   την απόφαση 37/07/COL της Εποπτεύουσας Αρχής της ΕΖΕΣ, της 27ης Φεβρουαρίου 2007, βάσει της οποίας το αρμόδιο μέλος της Αρχής καλείται να εγκρίνει τη σύσταση, εάν το σχέδιο σύστασης συμφωνεί με τη γνώμη της επιτροπής τροφίμων της ΕΖΕΣ,
   Εκτιμώντας τα ακόλουθα:
   ο κανονισμός (ΕΚ) αριθ. 466/2001 της Επιτροπής καθορίζει τις μέγιστες τιμές ανοχής για τις διοξίνες και για το σύνολο των διοξινών και των παρόμοιων με τις διοξίνες πολυχλωριωμένων διφαινυλίων (PCB) στα τρόφιμα,
   είναι αναγκαία η παραγωγή αξιόπιστων δεδομένων σε όλο τον Ευρωπαϊκό Οικονομικό Χώρο σχετικά με την παρουσία διοξινών, φουρανίων και παρόμοιων με τις διοξίνες PCB για όσο το δυνατό περισσότερα τρόφιμα, ώστε να διαμορφωθεί σαφής εικόνα σχετικά με τη χρονολογική εξέλιξη της βασικής παρουσίας των ουσιών αυτών στα τρόφιμα,
   η σύσταση 144/06/COL της Εποπτεύουσας Αρχής της ΕΖΕΣ, της 11ης Μαΐου 2006, για τη μείωση της παρουσίας διοξινών, φουρανίων και πολυχλωριωμένων διφαινυλίων στις ζωοτροφές και στα τρόφιμα συνιστά στα κράτη της ΕΖΕΣ να διενεργούν έλεγχο με τυχαία δειγματοληψία για την παρουσία διοξινών και παρόμοιων με τις διοξίνες PCB, καθώς και — εφόσον κρίνεται αναγκαίο — μη παρόμοιων με τις διοξίνες PCB στα τρόφιμα σύμφωνα με τη σύσταση 2004/705/ΕΚ της Επιτροπής (3),
   η σύσταση 2004/705/ΕΚ συνιστά στα κράτη μέλη την ελάχιστη συχνότητα για τα δείγματα που πρέπει να αναλύονται ετησίως για τις διάφορες κατηγορίες τροφίμων, καθώς και τη μορφή της αναφοράς των αποτελεσμάτων σχετικά με την παρακολούθηση της βασικής παρουσίας διοξινών, φουρανίων και παρόμοιων με τις διοξίνες PCB στα τρόφιμα,
   είναι αναγκαία η τροποποίηση του τρέχοντος προγράμματος παρακολούθησης, που θεσπίζεται στη σύσταση 2004/705/ΕΚ, με βάση την πείρα που έχει αποκτηθεί, και η συμμετοχή των κρατών ΕΟΧ ΕΖΕΣ στην έρευνα για τα επίπεδα διοξινών, παρόμοιων με τις διοξίνες PCB και μη παρόμοιων με τις διοξίνες PCB στα τρόφιμα,
   είναι σημαντικό τα δεδομένα που συγκεντρώνονται βάσει της παρούσας σύστασης να υποβάλλονται σε τακτικά διαστήματα στην Εποπτεύουσα Αρχή της ΕΖΕΣ και, σύμφωνα με το άρθρο 2 παράγραφος 1 του πρωτοκόλλου 1 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ να διαβιβάζει τις συγκεκριμένες πληροφορίες στην Ευρωπαϊκή Επιτροπή, η οποία θα διασφαλίζει τη συγκέντρωση των δεδομένων αυτών σε μια βάση δεδομένων. Επίσης, πρέπει να παρέχονται τα δεδομένα των τελευταίων ετών, τα οποία συγκεντρώθηκαν με τη χρήση μιας μεθόδου ανάλυσης σύμφωνης με τις απαιτήσεις της οδηγίας 2002/69/ΕΚ της Επιτροπής,
   τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής τροφίμων της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,
   ΣΥΝΙΣΤΑ ΣΤΑ ΚΡΑΤΗ ΤΗΣ ΕΖΕΣ:
   
               1.
            
            
               Να ελέγχουν από το 2007 και έως τις 31 Δεκεμβρίου 2008 τη βασική παρουσία διοξινών, φουρανίων και παρόμοιων με τις διοξίνες πολυχλωριωμένων διφαινυλίων (PCB) στα τρόφιμα, κάνοντας χρήση της συνιστώμενης ελάχιστης συχνότητας για τα δείγματα που πρέπει να αναλύονται ετησίως, όπως προβλέπεται ενδεικτικά στον πίνακα του παραρτήματος I.
            
         
               2.
            
            
               Εάν είναι δυνατό, να διενεργούν, επίσης, ανάλυση για τα μη παρόμοια με τις διοξίνες PCB στα ίδια δείγματα.
            
         
               3.
            
            
               Να παρέχουν τακτικά στην Εποπτεύουσα Αρχή της ΕΖΕΣ τα στοιχεία παρακολούθησης με το περιεχόμενο και τη μορφή που προβλέπονται στο παράρτημα ΙΙ, προκειμένου να συγκεντρωθούν αυτά σε ενιαία βάση δεδομένων. Επίσης, πρέπει να παρέχονται τα δεδομένα των τελευταίων ετών, τα οποία συγκεντρώθηκαν με τη χρήση μεθόδου ανάλυσης σύμφωνης με τις απαιτήσεις της οδηγίας 2002/69/ΕΚ της Επιτροπής, και αφορούν τα βασικά επίπεδα.
            
         
               4.
            
            
               Οι παραπομπές στη σύσταση 2004/705/ΕΚ που περιέχονται στη σύσταση 144/06/COL της Εποπτεύουσας Αρχής της ΕΖΕΣ, της 11ης Μαΐου 2006, θεωρούνται παραπομπές στην παρούσα σύσταση.
            
         
      Βρυξέλλες, 16 Απριλίου 2007.
      
         
            Για την Εποπτεύουσα Αρχή της ΕΖΕΣ
         
         Kristján Andri STEFÁNSSON
         
         
            Μέλος της Εποπτεύουσας Αρχής
         
         Niels FENGER
         
         
            Διευθυντής
         
      
   
   
      (1)  ΕΕ L 77 της 16.3.2001, σ. 1.
   
      (2)  ΕΕ L 209 της 6.8.2002, σ. 5.
   
      (3)  ΕΕ L 321 της 22.10.2004, σ. 45.
   
      ΠΑΡΑΡΤΗΜΑ I
      Πίνακας: 
      Γενική επισκόπηση του ελάχιστου αριθμού δειγμάτων τροφίμων που συνιστάται να αναλύονται ετησίως. Η κατανομή των δειγμάτων βασίζεται στην παραγωγή κάθε χώρας. Ιδιαίτερη προσοχή δίνεται σε τρόφιμα που αναμένεται να παρουσιάζουν μεγάλες διαφορές στα βασικά επίπεδα διοξινών, φουρανίων και παρόμοιων με τις διοξίνες PCB. Αυτό ισχύει ιδιαίτερα για τα ψάρια.
      
         
      
                  Προϊόν, συμπεριλαμβανομένων των παράγωγων προϊόντων
               
               
                  Υδατοκαλλιέργεια
                  (*)
               
               
                  Ψάρια ελεύθερης αλιείας
                  (**)
               
               
                  Κρέας
                  (***)
               
               
                  Γάλα
                  (****)
               
               
                  Αυγά
                  (*****)
               
               
                  Άλλα
                  (******)
               
               
                  Σύνολο
               
            
                  Αριθμός δειγμάτων
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Νορβηγία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ισλανδία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Παρατηρήσεις σχετικά με τον πίνακα
      Οι αριθμοί που αναφέρονται στον πίνακα αντιστοιχούν στις ελάχιστες τιμές. Τα κράτη ΕΟΧ ΕΖΕΣ καλούνται να λαμβάνουν περισσότερα δείγματα.
      (*)   Υδατοκαλλιέργειες: Τα δείγματα για τις υδατοκαλλιέργειες πρέπει να υποδιαιρούνται σε είδη ψαριών αναλογικά με την παραγωγή.
      (**)   Ψάρια ελεύθερης αλιείας: Τα δείγματα για τα ψάρια ελεύθερης αλιείας πρέπει να υποδιαιρούνται σε είδη ψαριών αναλογικά με την παραγωγή. Ιδιαίτερη προσοχή πρέπει να δοθεί στο χέλι.
      (***)   Κρέας: Εκτός από το κρέας και τα προϊόντα κρέατος που προέρχονται από βοοειδή, χοίρους, πουλερικά και πρόβατα, πρέπει να συλλέγεται σημαντικός αριθμός δειγμάτων από κρέας αλόγου, ταράνδου, αίγας, κουνελιού, ελαφιού και θηράματος.
      (****)   Γάλα: Μεγάλη ποσότητα δειγμάτων γάλακτος πρέπει να λαμβάνεται από γάλα αγροκτήματος (κυρίως αγελαδινό). Είναι επίσης σκόπιμο να λαμβάνονται δείγματα από γάλα ή προϊόντα γάλακτος εκτός από αγελαδινό (γάλα αίγας κ.λπ.).
      (*****)   Αυγά: Ιδιαίτερη προσοχή πρέπει να δοθεί σε αυγά ορνίθων ελευθέρας βοσκής, ενώ πρέπει επίσης να λαμβάνονται δείγματα από αυγά πάπιας, χήνας και ορτυκιών.
      (******)   Άλλα: Στην κατηγορία αυτή πρέπει να δοθεί ιδιαίτερη προσοχή:
      στα συμπληρώματα διατροφής (ιδίως αυτά που βασίζονται σε ιχθυέλαια),
      σε τροφές για βρέφη και παιδιά μικρής ηλικίας,
      σε τρόφιμα που προέρχονται από περιοχές όπου, λόγω π.χ. καιρικών συνθηκών που προκάλεσαν πλημμύρες, σημειώθηκαν αλλαγές στις συνθήκες παραγωγής που θα μπορούσαν ενδεχομένως να επηρεάσουν τη συγκέντρωση διοξινών και παρόμοιων με τις διοξίνες PCB στα τρόφιμα της περιοχής.
   
   
      ΠΑΡΑΡΤΗΜΑ II
      A.   Επεξηγηματικές σημειώσεις σχετικά με τη μορφή των αναλυτικών αποτελεσμάτων για τις διοξίνες, τα φουράνια και τα παρόμοια με τις διοξίνες PCB και λοιπά PCB στα τρόφιμα
      1.   Γενικές πληροφορίες για τα αναλυθέντα δείγματα
      Κωδικός δείγματος: κωδικός ταυτοποίησης του δείγματος.
      Χώρα: όνομα του κράτους μέλους όπου διεξήχθη ο έλεγχος.
      Έτος: το έτος κατά το οποίο διεξήχθη ο έλεγχος.
      Προϊόν: τρόφιμο που υποβλήθηκε σε ανάλυση — όσο το δυνατόν πιο ακριβής περιγραφή του τροφίμου.
      Στάδιο εμπορίας: μέρος όπου συλλέχθηκε το προϊόν (δείγμα).
      Ιστός: μέρος που προϊόντος που υποβάλλεται σε ανάλυση.
      Έκφραση αποτελεσμάτων: τα αποτελέσματα πρέπει να αναφέρονται βάσει των ανώτατων ορίων που έχουν καθοριστεί. Σε περίπτωση ανάλυσης μη παρόμοιων με τις διοξίνες PCB, συνιστάται ιδιαίτερα να εκφράζονται τα αποτελέσματα στην ίδια βάση.
      Είδος δειγματοληψίας: τυχαία δειγματοληψία — μπορούν επίσης να κοινοποιούνται αναλυτικά αποτελέσματα από στοχοθετημένη δειγματοληψία, αλλά πρέπει να επισημαίνεται ρητώς ότι η δειγματοληψία ήταν στοχοθετημένη και δεν αντικατοπτρίζει υποχρεωτικά τα κανονικά βασικά επίπεδα.
      Αριθμός επιμέρους δειγμάτων: εάν το αναλυθέν δείγμα είναι ενοποιημένο δείγμα, πρέπει να αναφέρεται ο αριθμός των επιμέρους (μεμονωμένων) δειγμάτων. Εάν το αναλυτικό αποτέλεσμα βασίζεται μόνο σε ένα δείγμα, πρέπει να δηλώνεται 1. Ο αριθμός των επιμέρους δειγμάτων σε ένα ενοποιημένο δείγμα μπορεί να ποικίλλει· για το λόγο αυτό πρέπει να αναφέρεται για κάθε δείγμα.
      Μέθοδος παραγωγής: συμβατική/βιολογική (όσο το δυνατό πιο αναλυτικά).
      Περιοχή: εφόσον κρίνεται σκόπιμο, αναφέρατε την περιοχή ή την περιφέρεια από όπου συλλέχθηκε το δείγμα, αναφέροντας, εάν είναι δυνατό, κατά πόσο πρόκειται για αγροτική περιοχή, αστική περιοχή, βιομηχανική ζώνη, λιμάνι, ανοικτή θάλασσα κ.λπ.· π.χ. Βρυξέλλες — αστική περιοχή, Μεσόγειος-ανοικτή θάλασσα. Είναι ιδιαίτερα σημαντικό να δηλώνεται με σαφήνεια η περιοχή στην περίπτωση που το δείγμα συλλέχθηκε από τρόφιμα που παράγονται σε πλημμυροπαθείς περιοχές.
      Περιεκτικότητα σε λίπος (%): το ποσοστό περιεκτικότητας του δείγματος σε λίπος.
      Περιεκτικότητα σε υγρασία (%): το ποσοστό περιεκτικότητας του δείγματος σε υγρασία (εφόσον υπάρχει).
      2.   Γενικές πληροφορίες σχετικά με τη χρησιμοποιούμενη μέθοδο ανάλυσης
      Μέθοδος ανάλυσης: αναφέρεται η μέθοδος που χρησιμοποιήθηκε.
      Διαπίστευση: διευκρινίζεται εάν η αναλυτική μέθοδος είναι διαπιστευμένη ή όχι.
      Αβεβαιότητα: το όριο απόφασης ή το ποσοστό της διευρυμένης αβεβαιότητας μέτρησης που εμπεριέχει η αναλυτική μέθοδος.
      Μέθοδος που χρησιμοποιήθηκε για την εκχύλιση λιπιδίων: να προσδιοριστεί η μέθοδος εκχύλισης λιπιδίων που χρησιμοποιήθηκε για τον καθορισμό της περιεκτικότητας του δείγματος σε λίπος.
      3.   Αναλυτικά αποτελέσματα
      Διοξίνες, φουράνια, PCB παρόμοια με διοξίνες: τα αποτελέσματα για κάθε ομοειδή ουσία πρέπει να εκφράζονται σε ppt — picogram/gram (pg/g).
      PCB μη παρόμοια με διοξίνες: τα αποτελέσματα για κάθε ομοειδή ουσία πρέπει να εκφράζονται σε ppb — nanogram/gram ή microgram/kilo (ng/g ή μg/kg).
      LOQ: όριο ποσοτικού προσδιορισμού σε pg/g (για διοξίνες, φουράνια και παρόμοια με τις διοξίνες PCB) ή μg/kg — ng/g (για μη παρόμοια με τις διοξίνες PCB).
      Για τις ομοειδείς ουσίες που εντοπίστηκαν, αλλά βρέθηκαν κάτω του ορίου ποσοτικού προσδιορισμού (LOQ) το πλαίσιο των αποτελεσμάτων πρέπει να συμπληρώνεται ως < LOQ (το LOQ πρέπει να αναφέρεται ως τιμή).
      Για τις ομοειδείς ουσίες PCB που αναλύθηκαν επιπλέον των PCB-6 και των παρόμοιων με τις διοξίνες PCB, ο αριθμός της ομοειδούς ουσίας PCB πρέπει να προστεθεί στο έντυπο, π.χ. 31, 99, 110 κ.λπ. Εάν το δείγμα αναλύεται για περισσότερες ομοειδείς ουσίες PCB από τις διαθέσιμες σειρές, προσθέστε απλώς νέες σειρές στο κάτω μέρος του εντύπου.
      4.   Γενικές παρατηρήσεις για τον πίνακα
      
                  —
               
               
                  Αναφορά του ποσοστού ανάκτησης
                  Η αναφορά του ποσοστού ανάκτησης είναι προαιρετική, εάν το ποσοστό ανάκτησης για μεμονωμένες ομοειδείς ουσίες κυμαίνεται μεταξύ 60-120 %. Στην περίπτωση που το ποσοστό ανάκτησης για μεμονωμένες ομοειδείς ουσίες δεν εμπίπτει στο φάσμα αυτό, η αναφορά του ποσοστού ανάκτησης είναι υποχρεωτική.
               
            
                  —
               
               
                  Αναφορά του LOQ
                  Η αναφορά του LOQ δεν είναι υποχρεωτική, αλλά στη στήλη των αποτελεσμάτων πρέπει να αναφέρονται οι μη ποσοτικοποιημένες ομοειδείς ουσίες ως < LOQ (πραγματική τιμή).
               
            
                  —
               
               
                  Αναφορά της τιμής TEQ για μεμονωμένες ομοειδείς ουσίες
                  Η στήλη για τις τιμές TEQ για μεμονωμένες ομοειδείς ουσίες είναι προαιρετική.
               
            
   
      ΠΑΡΑΡΤΗΜΑ III
      B.   Έντυπο αναφοράς των αναλυτικών αποτελεσμάτων ομοειδών ουσιών για τις διοξίνες, τα φουράνια, τα παρόμοια με τις διοξίνες PCB και άλλα PCB στα τρόφιμα